Finalitza a Burjassot el desenvolupament del Programa Irene de prevenció de la violència sexual en adolescents i joves
2025-07-24

L’Ajuntament de Burjassot, a través d’Espai Dona, servei integral d’atenció a la dona, dirigit per la regidora Lluna Àrias, ha desenvolupat de gener a març d’enguany el Programa Irene d’informació, formació i prevenció de la violència sexual en joves i adolescents. Un programa que s’ha desenvolupat en els centres educatius del municipi i, alhora, s’ha obert a la població en general.

El treball desenvolupat dins del programa ha suposat no solament els tallers que s’han realitzat en els centres educatius per a joves d’entre 14 i 18 anys, sinó que també s’ha realitzat una jornada formativa per a professionals i una xerrada oberta a tota la ciutadania, que va poder conéixer, de primera mà, el treball desenvolupat en el citat programa i les accions que s’han realitzat a partir del mateix.

Tal com ha assenyalat Lluna Àrias “el balanç ha sigut molt positiu complint-se els objectius previstos i resultant una experiència enriquidora tant per a les professionals com per a les persones beneficiades”.

L’Ajuntament de Burjassot signava el passat any un conveni, amb l’Institut Nacional de la Dona, per a desenvolupar el Programa Irene i prevenir la violència sexual entre els joves a través del desenvolupament de diferents tallers en els centres educatius del municipi encaminats al fet que els menors siguen conscients del significat d’una agressió sexual, per què es produeixen, l’actitud davant aquest tipus de delictes i el coneixement dels recursos que existeixen i com usar-los. El programa està cofinançat pel Fondo Social Europeu, període 2014-2020.